stanford-oval/wikipedia huggingface dataset:
Sadie Plant

| Sadie Plant |
| --- | --- |

Henkilötiedot
Syntynyt: 1. tammikuuta 1964 (ikä 60) Birmingham, Yhdistynyt kuningaskunta
Ammatti:  filosofi, tietokirjailija
Kirjailija
Tuotannon kieli: englanti
Tyylilajit:  tietokirjallisuus
Esikoisteos:  The Most Radical Gesture: The Situationist International in a Postmodern Age (1992)
Aiheesta muualla
www.sadieplant.com
Löydä lisää kirjailijoitaKirjallisuuden teemasivulta
Sadie Plant (1. tammikuuta 1964 Birmingham, Yhdistynyt kuningaskunta) on brittiläinen filosofi, kulttuuriteoreetikko ja kirjailija.
Sadie Plant syntyi Birminghamissa ja opiskeli Manchesterin yliopistosta, mistä hän valmistui 1989 filosofian tohtoriksi. Tämän jälkeen hän toimi kulttuurintutkimuksenluennoitsijana Birminghamin yliopistossa ja tutkijana Warwickin yliopistossa. Warwickissä hän johti Kyberneettisen kulttuurin tutkimusyksikköä. Plant jätti akateemisen uransa keskittyäkseen kirjoittamiseen.
Plantin ensimmäinen kirja oli The Most Radical Gesture: The Situationist International in a Postmodern Age, jossa hän tutki Ranskassa 1960-luvulla kehittyneen situationismin keskeisimpiä hahmoja. Plantin vuonna 1997 julkaistu teos Zeros and Ones: Digital Women and the New Technoculture käsitteli vielä tuolloin hyvin vähän tutkittua aihetta feminismin ja kyberkulttuurin yhteyksistä. Writing on Drugs (1999) on puolestaan teos 1990-luvun puolivälin kyberkulttuurin teemoista.
Romanian rautatiet

| Romanian rautatiet> Căile Ferate Române.Perustiedot |
| --- | --- |
 Romanian rataverkko (romaniaksi).
Virallinen nimi:  Căile Ferate Române
Lyhenne:  CFR
Valtio:  Romania
Kotipaikka:  Bukarest
Perustettu:  1880
Rataverkko
Verkoston pituus:  19 837 km
Raideleveys:  1 435 mm
Kotisivu
Romanian rautatiet (romaniaksi Căile Ferate Române, lyhennys CFR) on Romanian valtiollinen rautatiekonserni. Se on nykyisin jaettu useiksi eri yhtiöiksi.
Romanian rautateiden yhtiöitä ovat:
CFR Călători, matkustajapalvelut;
CFR Marfă, rahtiliikennepalvelut;
CFR Infrastructură (CFR S.A.), Romanian rautatieverkon infrayhtiö, ja
Societatea Feroviară de Turism (SFT), maisema- ja matkailurautatiet.
Romanian rautatieverkko

Vuoden 2023 alussa Romanian rautatieverkon pituus oli 10 682 kilometriä (eurooppalaista raideleveyttä 1 435 mm). Tästä kaksirataista oli 2 917 kilometriä ja yksiraiteista 7 711 km. Rautatieverkosta 4 030 kilometriä oli sähköistetty (25 kV, 50 Hz). Lisäksi on pieni määrä (134 km) leveämpää rataa (1 524 mm). Leveämpi rata liittyy käytännössä itäisten ja pohjoisten naapurimaiden, Moldovan ja Romanian rataverkkoihin; osalla rajanylityspaikoista on käytössä sekä eurooppalainen että leveä rata. Eri tasoisia rautatieasemia on yhteensä 904. Rataverkosta osa on luovutettu ainoastaan jollekin tietylle (tai tietyille) rautatieoperaattorille (3 824 km), mutta pääosa rataverkosta on yhteisesti eri rautatieyhtiöiden käytettävissä (6 804 km). Kokonaisratapituus on 19 837 kilometriä.
Vaikka osia rataverkosta on kunnostettu, Romanian rataverkko on kunnoltaan yksi Euroopan heikoimpia. Vuonna 2019 Romanian rataverkko luokiteltiin huonoimmaksi EU:n 30:n maan rautatieverkkojen vertailussa; Romanian sija oli 28, kun kahdessa valtiossa (Maltalla ja Kyproksella) ei ollut lainkaan rautatietä. Esimerkiksi paikallisjunien nopeus Romaniassa on keskimäärin vain 40-50 km/h.
CFR-konserniyhtiöiden lisäksi Romanian rautatieliikenteessä toimii ainakin toistakymmentä muuta matkustaja- ja/tai rahtiliikenteen rautatieoperaattoriyhtiöitä.
Historiaa

Nykyisen Romanian ensimmäinen rautatielinja oli 62,5 kilometrin mittainen, alkujaan hiilen kuljettamiseen tarkoitettu rataosuus. Se avattiin elokuussa 1854 Oravițan (Banatissa) ja Tonavan varrella sijaitsevan Baziașin sataman välillä. Tuo seutu kuului silloin Itävallan imperiumiin. Useiden parannustöiden jälkeen rataosuus avattiin matkustajaliikenteelle marraskuussa 1856.
Vuosien 1864 ja 1880 välillä useita rautatieosuuksia rakennettiin Raomanian kuningaskunnan alueelle. Tammikuussa 1880 Romanian parlamentti äänesti rataosuuden Vârciorova-Roman siirtämisestä yksityiseltä Strousberg konsortiolta valtion omistukseen, Romanian rautateiden (Căile Ferate Române, CFR) alaisuuteen. Tästä syystä vuoden 1880 katsotaan olevan Romanian rautateiden perustamisvuosi.
Tärkeimpiä rautatieasemia Romaniassa

CFR:n päätoimipiste ja maan rataverkoston päärautatieasema sijaitsee Bukarestissa. CFR:n aluetoimistot sijaitsevat Brașovissa, Cluj-Napocassa, Constanțassa, Craiovassa, Galațiissa, Iașiissa ja Timișoarassa. Näillä on myös merkittäviä, korkeimman I kategorian rautatieasema. Keskeisiä asemia Romaniassa ovat muun muassa:
Bukarestin pohjoinen rautatieasema (Gara de Nord), Bukarest, maan päärautatieasema
Henri Coandăn lentoaseman rautatieasema (Terminaali 1), Otopeni, pääkaupungin lentoasemalla
Brașovin rautatieasema, Brașov
Cluj-Napocan rautatieasema, Cluj-Napoca
Constanțan rautatieasema, Constanța
Craiovan rautatieasema, Craiova
Galațin rautatieasema, Galați
Iașin rautatieasema, Iași
Suceavan rautatieasema, Suceava
Timișoaran rautatieasema, Timișoara
Gara de Nord, Bukarestin päärautatieasema.
Henri Coandăn lentoaseman (T1) rautatieasema.
Brașovin rautatieasema.
Cluj-Napocan rautatieasema.
Constanțan rautatieasema.
Craiovan rautatieasema.
Iașin rautatieasema.
Suceavan rautatieasema.
Kalustoa

CFR:n luokan 47 sähköveturi.
Siemensin Desiroon pohjautuva CFR:n luokan 96 moottorivaunu.
Liityntä naapurimaiden rataverkkoihin

Romanian rautateiden (CFR) rataverkko kytkeytyy kiinteästi naapurimaiden ratoihin. Romanialla on yhteensä 17 rautateiden rajanylityspaikkaa naapurimaittensa kanssa. Naapurimaista Moldovan ja Ukrainan rautatieverkko pohjautuu kuitenkin leveämpään raideleveyteen (1 520 mm). Tärkeitä raideliikenteen yhteistyökumppaneja ovat:
Bulgaria: Bulgarian valtionrautatiet (bulg. Холдинг Български държавни железници),
Moldova: Moldovan rautatiet (romaniaksi Calea Ferată din , CFR,
Serbia: Serbian rautatiet (serb. Железнице Србије),
Ukraina: Ukrainan rautatiet (UkrZaliznytsja, UZ) ja
Unkari: Unkarin valtionrautatiet (unk.  Magyar Államvasutak, MÁV).
Aiheesta muualla

Kuvia tai muita tiedostoja aiheesta Rautatieliikenne Romaniassa Wikimedia Commonsissa
CFR Călători: junavuorojen aikatauluhaku ja lippujen osto (englanniksi) (cfrcalatori.ro)
Harta generală reţea CFR (Romanian rautateiden ratakartta, pdf) (romaniaksi) (cfr.ro)
Länsi-Euroopan rautatiekartta (yleistaso) (eurail.com)
Romania (englanniksi) (railfaneurope.net)
Sakari Virkkunen

Suomen Kuvalehden toimitus­kuntaa 1960-luvun alussa. Vasemmalta Sakari Virkkunen, Seija Mäki, Leo Tujunen, Heikki Brotherus, Maija Dahlgren, Juhani Hausmann, Juha Tanttu, Eila Jokela, Pirkko Kolbe, Mirja Wilenius, Irene Tiittanen ja Rauni Vornanen.
Veli Niilo Sakari Virkkunen (vuoteen 1935 Snellman; 29. toukokuuta 1925 Karttula – 22. maaliskuuta 2000 Helsinki) oli suomalainen toimittaja ja tietokirjailija. Hän oli Ylioppilaslehden päätoimittajana vuosina 1951–1954. Suomen Kuvalehden toimituskuntaan hän kuului vuodesta 1955 alkaen ensin toimitussihteerinä vuoteen 1967, toimituspäällikkönä vuosina 1968–1972 ja lopulta erikoistoimittajana ja kolumnistina vuosina 1973–1986.
Virkkusen tunnetuimmat kirjalliset teokset olivat Paasikiveä edeltäneitä tasavallan presidenttejä käsittelevät kirjat, joita muun muassa Jukka-Pekka Pietiäinen luonnehtii kepeisi ja toteaa, että niiden suurin heikkous on, että niissä ei kerrota tai täsmennetä lähteitä, jolloin "vapaalla kädellä voi kirjoittaa puolitotuuksia ja tarkoitushakuisilla sanavalinnoilla ryydittää kerrontaa".
Virkkunen aloitti vuonna 1958 Suomen Kuvalehdessä Jyviä ja akanoita -palstan, johon on vuosien mittaan koottu lehdissä, radiossa ja televisiossa sattuneita tahattomia, huvittavia oikeinkirjoitus- ja sanavirheitä. Näistä parhaita Virkkunen kokosi vuonna 1988 kirjaksi.
Sakari Virkkunen julkaisi Suomen Kuvalehdessä kolumneja otsikolla ”Miten maa makaa”. Nämä kolumnit eivät suinkaan aina olleet Suomen poliittisen johdon − tai kuten Virkkunen itse ilmaisi: ”ns. edistyksellisten piirien” − mieleen.
Palkinnot ja tunnustukset

Kirkon tiedonvälityspalkinto 1975.
Teokset

Elias Simojoki – legenda jo eläessään, 1974
Suomalainen fraasisanakirja, 1974
Korsimo – Kekkosen mies, 1976
Arkkipiispan muotokuva, 1977
Suomen presidentit -sarja:
Mannerheimin kääntöpuoli, Otava 1992
Miten maa makaa – valikoima Suomen Kuvalehdessä julkaistuja kolumneja, 1984
Jyviä ja akanoita, 1988
Sarah Nedergård

| Sarah Nedergård |
| --- | --- |
 Sarah Nedergård vuonna 2020.
Henkilötiedot
Syntynyt: 21. marraskuuta 1989 (ikä 34) Vaasa
Kansalaisuus:  Suomi
Ammatti:  näyttelijä, laulaja ja puheterapeutti
Näyttelijä
Aktiivisena:  2010–
Aiheesta muualla
Viralliset kotisivut
Sarah Nedergård (s. 21. marraskuuta 1989[lähde? ]) on suomenruotsalainen näyttelijä ja laulaja. Hän toimii myös puheterapeuttina. Nedergård on opiskellut muun muassa Ruotsissa (Musikalakademien, Uumaja) 2008–2010 ja Suomessa (International Musical Theater Education) 2011–2013. Nedergård on esiintynyt muun muassa Tampereen Teatterissa, Turun ruotsalaisessa teatterissa ja Helsingin kaupunginteatterissa. Hänet kiinnitettiin näyttelijäksi Vaasan kaupunginteatteriin syksyllä 2020.
Myös Nedergårdin sisko Sannah Nedergård on näyttelijä.
Aiheesta muualla

Sarah Nedergård nauttii kontaktista yleisön kanssa: "Nyt jos koskaan tarvitaan teatterin taikaa!" vaasa.fi.  24.4.2020.
Vilen, Janica: Jo paljon hehkutettu Pieni Merenneito on maineensa arvoinen Turun Seutusanomat.  9.9.2019.
Sarah Nedergård Näyttelijäliitto.
Sarah Nedergård Yle Areena.  31.5.2020.
Satamiljoonaa kertaa

| ”Satamiljoonaa kertaa” Mäkki (mukana Reino Nordin) |
| --- | --- | --- |

Singlen tiedot
 Julkaistu: 24. huhtikuuta 2017
 Formaatti: digitaalinen lataus
 Tekijä(t): Jaakko Salovaara, Erkka Lempiäinen, Gert Kaasik, Reino Nordin
 Tyylilaji: rap
 Kesto: 03.34
 Levy-yhtiö: Universal
Listasijoitukset
 Suomen virallinen lista: * Latauslista: 4. * Singlelista: 11. * Striimatuimmat: 11.
Mäkin muut singlet
| ”Mixet tahdo” 2017 | ”Satamiljoonaa kertaa” 2017 |   |
”Satamiljoonaa kertaa” on suomalaisen rap-artisti Mäkin single, jonka julkaisi Universal 24. huhtikuuta 2017. Kappaleella on mukana laulaja Reino Nordin. Kappaleen ovat säveltäneet Jaakko Salovaara sekä Erkka Lempiäinen ja sanoittaneet Mäkki sekä Nordin.
Suomen virallisella listalla ”Satamiljoonaa kertaa” sijoittui parhaimmillaan latauslistalla neljänneksi sekä single- ja striimatuimpien listoilla 11. sijalle. Korkeimmat sijoitukset kaikilla listoilla tulivat ensimmäisellä listaviikolla 18/2017.
Segismundo Martínez Álvarez

Segismundo Martínez Álvarez (23. helmikuuta 1943 Acebes del Páramo – 21. huhtikuuta 2021) oli Brasiliassa toiminut espanjalainen roomalaiskatolinen piispa. Hän liittyi salesiaaneihin 16. elokuuta 1961 ja sai pappisvihkimyksensä 2. heinäkuuta 1972. Hänet nimitettiin Corumbán hiippakunnan johtoon 7. joulukuuta 2004. Piispaksi vihkiminen seurasi 30. tammikuuta 2005. Pääkonsekraattorina toimi Mílton Antônio dos Santos, jota avustivat Bruno Pedron ja Frederico Heimler. Martínez Álvarez asetettiin virkaansa 19. maaliskuuta.
Segona Divisió

Segona Divisió on Andorran toiseksi korkein miesten jalkapalloilun sarjataso. Kaudella 2017–2018 sarjassa pelasi kymmenen joukkuetta, jotka pelasivat kaksinkertaisen sarjan. Sarjan voittaja nousi suoraan pääsarjaan Primera Divisióon. Sarjassa toiseksi jäänyt pelasi jatkokarsinnan pääsarjassa toiseksi viimeiseksi jääneen kanssa.
Sadhu

Sadhu Kathmandussa, Nepalissa.
Sadhu on hindulainen askeetti. Sadhut omistavat koko elämänsä mokšan tavoittelemiselle, ja luopuvat nautinnoista (kama), yhteiskunnallisista velvollisuuksista (dharma) ja maallisen omaisuuden tavoittelusta (artha). Useimmat sadhut harjoittavat joogaa, joten heitä sanotaan myös joogeiksi; kuitenkaan kaikki joogit eivät ole sadhuja
Sadhuja on Intiassa miljoonittain. Heitä asuu luolissa, metsissä ja temppeleissä eri puolilla Intiaa. Joskus sadhut vaeltavat ympäri maata ryhmissä, ja joskus he asuvat yhdessä paikoillaan luostareissa. Sadhut saavat rahansa ja ruokansa lahjoituksina, ja ihmiset arvostavat heitä heidän pyhyytensä ja uskonnollisuutensa vuoksi. Sadhut pukeutuvat yleensä keltaisiin ja valkoisiin vaatteisiin. Jotkut heistä polttavat ganjaa eli kannabista.
Sadhut jaetaan useampiin lahkoihin: muidenkin hindujen tapaan heidät voidaan jakaa pääryhmittäin Shivaa palvoviin, Vishnua palvoviin ja äitijumalatar Shaktia palvoviin. Naispuolisia sadhuja kutsutaan nimityksellä sadhvi tai sadhvini.
Sadhuja koskevat säännökset riippuvat heidän uskonnollisesta perinteestään. Yhteisiä tavoitteita ovat totuudellisuus, väkivallattomuus, kieltäymys ja uhrautuvuus.
Aiheesta muualla

Wikimedia Commonsissa on kuvia tai muita tiedostoja aiheesta .
AntroBlogi: Intian pilveä polttavat joogit
Siirtymäriitti

Siirtymäriitti on seremonia, jonka kautta yksilö siirtyy sosiaalisesta asemasta toiseen. Tällaisia siirtymiä ovat esimerkiksi syntymä, murrosikä, avioituminen, pappisvihkimys ja kuolema.
Siirtymäriitit voidaan jakaa kolmeen tyyppiin: erottamisriitteihin, muutosriitteihin ja liittämisriitteihin. Erottamisriittejä esiintyy esimerkiksi hautajaisissa, muutosriittejä raskauden, kihlauksen ja initiaation yhteydessä, ja liittämisriittejä häiden yhteydessä.
Initiaatioriitteihin, kuten aikuistumisriitteihin, kuuluu usein sekä erottaminen, muutos että liittäminen. Se alkaa oman ryhmän jättämisellä ja joskus jopa symbolisella ”kuolemalla”. Sitä seuraa vaihe, jonka aikana henkilö on eristettynä, ja hän saattaa omaksua rooleja, jotka ovat muulloin hänen ikäiselleen tai sukupuoliselleen epäsopivia. Viimeisessä vaiheessa henkilö liittyy uudelleen yhteisöönsä, mutta nyt aikuisen asemassa.
Nykyaikaisia siirtymäriittejä ovat esimerkiksi uusien opiskelijoiden kastajaiset ja abiturienttien penkinpainajaiset.
Sanssi

Sanssi-kortti on palkkatukeen pohjautuva työllistymisseteli, jonka tarkoituksena on vauhdittaa nuorten vastavalmistuneiden työllistymistä.
Alle 25-vuotiaat vastavalmistuneet voivat saada Sanssi-kortin käyttöönsä yhden päivän työttömyysjakson jälkeen. 25–29-vuotiailta Sanssi-kortti edellyttää kuuden kuukauden työttömyysjaksoa, jos aikomuksena on työllistyä yrityksiin määräaikaisesti. Yritysten vakituisiin työsuhteisiin ja julkiselle sektorille, yhdistyksiin ja säätiöihin työllistyttäessä kuuden kuukauden työttömyysjaksoa ei edellytetä. Valtion virastoihin ja laitoksiin palkkatukea ei voida myöntää.
Kortin käytöstä sovitaan työnhakijan kanssa työ- ja elinkeinotoimistossa henkilökohtaista työllistämissuunnitelmaa tehtäessä. Nuorelle myönnetty Sanssi-kortti on työnantajalle työnhaun yhteydessä esitettävä todiste siitä, että nuoren kanssa on sovittu palkkatuen käytöstä ja että palkkatuki myönnetään, jos työnantajaan liittyvät myöntämisedellytykset täyttyvät.
Palkkatuki on enimmillään 1400 euron kuukausittainen tuki työnantajalle, joka palkkaa vastavalmistuneen nuoren kokoaikaiseen työhön. Tukea voi saada enintään 12 kk ajan. Työsuhde voi olla joko toistaiseksi voimassa oleva tai määräaikainen. Oppisopimuskoulutuksessa palkkatukea voi saada koko koulutuksen ajan.
Kenelle Sanssi-kortti voidaan myöntää?

Sanssi-kortti on kohdennettu erityisesti nuorille, vastavalmistuneille työttömille työnhakijoille. Sanssi-kortin yhteydessä vastavalmistuneella tarkoitetaan lähtökohtaisesti alle 30-vuotiasta ammattiin valmistunutta nuorta, joka ei ole vielä valmistumisensa jälkeen saanut työpaikkaa. Vastavalmistunut voi olla myös nuori, jonka valmistumisesta on kulunut pidempi aika eikä työpaikkaa ole vielä löytynyt. Myös peruskoulun ja lukion suorittaneet nuoret ovat vastavalmistuneita, mutta heidät ohjataan ensisijaisesti koulutukseen.
Sanssi-korttia ei voi saada alle 17-vuotias, koska alle 17-vuotias ei voi rekisteröityä työttömäksi työnhakijaksi TE-toimistoon.
Työnantajaan liittyvät palkkatuen myöntämisen edellytykset

Palkkatukea voidaan myöntää kunnalle, kuntayhtymälle, yhteisölle sekä muulle työnantajalle.
Palkkatukea ei voida myöntää, jos
1. työnantaja on hakemuksen jättämistä edeltäneiden 12 kuukauden aikana tuotannollisista tai taloudellisista syistä irtisanonut tai lomauttanut työntekijöitä samoista tai samanlaisista tehtävistä taikka lyhentänyt heidän työaikaansa;
2. tukeen perustuva työhön ottaminen aiheuttaisi työnantajan palveluksessa olevien muiden työntekijöiden irtisanomisen tai lomauttamisen taikka heidän työolosuhteidensa tai etuuksiensa huonontumisen;
3. tuen kohteena olevan työpaikan arvioidaan täyttyvän ilman tukeakin;
4. työnantaja saa tuella palkattavan henkilön palkkaamiseen tai työllistämisen edistämiseen samalta ajalta muuta valtion tukea;
5. työsuhde, jota varten tuki on tarkoitettu, on alkanut ennen kuin tuen myöntämisestä on tehty päätös.
Palkkatuen myöntämisen edellytyksenä on, että työnantaja sitoutuu maksamaan kyseiseen työsuhteeseen sovellettavan työehtosopimuksen mukaisen palkan tai, jollei sovellettavaa työehtosopimusta ole, tavanomaisen ja kohtuullisen palkan kyseisestä työstä.
Väliaikainen muutos työvoimapalvelulaissa

Julkisesta työvoimapalvelusta annetun lain 7 luvun 3 §:ssä säänneltyjä edellytyksiä myöntää yritykselle palkkatukea määräaikaiseen työsuhteeseen on väliaikaisesti muutettu. Määräaikaisen lakimuutoksen tarkoituksena on helpottaa nuorten sijoittumista yrityksiin. Vuonna 2010 alle 25-vuotiaan osalta palkkatuki voidaan myöntää yritykselle määräaikaisen työsopimuksen perusteella ilman työttömyyden vähimmäiskestoa. Muutos tulee voimaan 10.5.2010. Vuonna 2011 palkkatukea voidaan myöntää yritykselle määräaikaisen työsopimuksen perusteella kolmen kuukauden yhtäjaksoisen työttömyyden jälkeen. Muutos tulee voimaan 1.1.2011. Voimassa olevaa kuuden kuukauden työttömyysedellytystä sovelletaan 25–29-vuotiaisiin nuoriin.
Aiheesta muualla

http://www.sanssi.fi
Saara Lehtonen (näyttelijä)

Saara Lehtonen (s. 10. maaliskuuta 1980 Vilppula) on suomalainen näyttelijä, laulaja ja ääninäyttelijä. Hän asuu Helsingissä ja työskentelee freelancerina. Lehtonen valmistui vuonna 2006 Lahden ammattikorkeakoulusta, Lahden musiikki- ja draamainstituutista. Valmistumisensa jälkeen hän on työskennellyt muun muassa  Tampereen Työväen Teatterissa, Tampereen Teatterissa ja Samppalinnan kesäteatterissa Turussa. Vuonna 2010 Lehtonen esiintyi Suomen euroviisukarsinnoissa Maria Lundin "Sydän ymmärtää" -kappaleen taustatanssijana ja -laulajana. Muita levytyksiä ovat olleet esimerkiksi musikaalilevytykset Astoria ja Patukkaooppera vuonna 2007.
Filmografia

Pääartikkeli: Ääninäyttelijäroolit löytyvät omasta luettelostaan.
Aiheesta muualla

Kotisivut
Sanae (1923)

| Sanae / 早苗 |
| --- | --- |
 Sanae

Aluksen vaiheet
Rakentaja:  Uraga Dock Company
Kölinlasku:  5. huhtikuuta 1922
Laskettu vesille:  15. helmikuuta 1923
Palveluskäyttöön:  5. marraskuuta 1923
Loppuvaihe:  upotettu 13. marraskuuta 1943
Tekniset tiedot
Uppouma:  910 t (normaali) 1 100 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,5 m
Koneteho:  21 500 ihp
Nopeus:  36 solmua
Miehistöä:  110
Aseistus
Aseistus:  3 × 120 mm/45 type 3 2 × 7,7 mm type 92 4 × 533 mm torpedoputkea 20 × miinaa
Sanae (jap. 早苗) oli keisarillisen Japanin laivaston Wakatake-luokan hävittäjä toisessa maailmansodassa, jonka alkaessa alus oli vanhentunut ja soveltui lähinnä toisarvoisiin saattajatehtäviin.
Valmistus

Alus tilattiin Uraga Dock Companyltä, missä köli laskettiin 5. huhtikuuta 1922. Alus laskettiin vesille 15. helmikuuta 1923 ja otettiin palvelukseen vielä samana vuonna 5. marraskuuta.
Palvelus

Vuonna 1938 aluksen etummainen savuhormi varustettiin savuohjaimella ja aluksen painolastimäärää kasvatettiin, jolloin uppouma kasvoi 1 113 tonniin. Samanaikaisesti aluksen nopeus laski 31 solmuun.
Tyynenmeren sodan alkaessa alus kuului Kuren laivastoalueen 13. hävittäjäviirikköön, jonka muut alukset olivat Kuretake ja Wakatake. Viirikön tehtävänä oli sukellusvenetorjunta Japaninmerellä, Bungonsalmessa ja Kyūshūn länsirannikolla. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.
Yhdysvaltain laivaston sukellusvene USS Bluefish upotti aluksen torpedoimalla 13. marraskuuta 1943.
Satamanosturi

Satamanostureita
Satamanosturi on nosturi, jota käytetään suurimmaksi osaksiselvennä tavaroiden siirtelyyn satamassa. Satamanosturilla voidaan nostaa esim. kontteja, laivoja ja veneitä.
Satamanosturit

Satamanostureita on monenlaisia, esimerkiksi kaivinkoneen tekniikalla toimivia ja työmaanostureiden tavalla toimivia satamanostureita.
Sam Öhman

Sam Öhman (s. 1976) on suomalainen kilpapurjehtija ja purjeentekijä. Hänellä on useita Suomen mestaruuksia eri luokista.
Hän osallistui 12. joulukuuta 2017 Kanariansaarilta alkavaksi suunniteltuun 5000 kilometrin pituiseen Talisker Whiskey Atlantic Challenge -yksinsoutukilpailuun yli Atlantin. Kisa pääsi sääolosuhteista johtuen alkamaan vasta 14. joulukuuta ja Öhman joutui keskeyttämään kilpailun 18. joulukuuta sää- ja terveyssyistä.
Saavutuksia

Suomen mestaruuksia 15 mitalia, joista 5 kultaista
Ruotsin mestaruuskisoissa vuonna 2005 8. sija miehistön jäsenenä F18-luokassa
Viron mestaruuskisojen 2. sija vuodelta 2008 Match Racing-luokassa kapteenina
Viron mestaruuskisojen 8. sija vuodelta 2000 Match Racing-luokassa kapteenina
Maailmanmestaruuskisojen 10. sija vuodelta 1995 Match Racing-luokassa miehistön jäsenenä
Maailmanmestaruuskisojen voitto vuodelta 2012 X-41-luokassa miehistön jäsenenä
Class 40

Kaudella 2009 Jouni Romppanen ja Sam Öhman toteuttivat ensimmäisen suomalaisen Class 40 -projektin. Veneeksi he hankkivat Akilaria 40:n, joka on nimetty tukijan mukaan Tieto Passioniksi. Ensimmäinen kilpailukausi, 2009, huipentui lokakuussa La Solidaire du Chocolad -kaksinpurjehduskilpailuun yli Atlantin. Kaksikko joutui jättämään kilpailun kesken seitsemänneltä sijalta reilun 2000 purjehdusmailin jälkeen. Keskeytyksen syy oli veneen rakenteellinen vaurio. Kaudelle 2010 veneen tärkein kansainvälinen tavoite on Route du Rhum -yksinpurjehduskilpailu yli Atlantin.
Formula 18

Archipelago Raid, 5. sija
Aiheesta muualla

Sam Öhmanin kotisivut (Arkistoitu – Internet Archive)
Tieto Passionin kotisivu[vanhentunut linkki]
Archipelago Raidin kotisivut (Arkistoitu – Internet Archive)
Sheldon van der Linde

| Sheldon van der Linde |
| --- | --- |

Henkilötiedot
Syntynyt: 13. toukokuuta 1999 (ikä 25) Johannesburg, Etelä-Afrikka
Kansalaisuus:   eteläafrikkalainen
Moottoriurheilija
DTM
Esikoiskausi:  2019
Nykyinen talli:  Schubert Motorsport
Mestaruudet
2022:  DTM
Sheldon van der Linde (s. 13. toukokuuta 1999 Johannesburg) on eteläafrikkalainen autourheilija. Van der Linde voitti DTM-sarjan mestaruuden vuonna 2022.
Van der Linde aloitti autourheilun kuusivuotiaana ja voitti Etelä-Afrikassa muun muassa Etelä-Afrikan Polo Cupin. Vuonna 2018 BMW Motorsport kutsui van der Linden DTM:n nuorten kuljettajien testeihin. Hän vakuutti testeissä ja sai BMW:ltä paikan kaudelle 2019. Van der Linde voitti DTM:n mestaruuden vuonna 2022. Hänen isoveljensä Kelvin van der Linde on myös autourheilija.
Satamittari

Satamittari on Turun kauppakorkeakoulun Porin yksikön Liiketaloustieteellisen kehityskeskuksen ylläpitämä Satakunnan maakuntaa kuvaava julkinen tietopankki. Satamittariin kootaan Satakuntaa koskevia tilasto- ja tutkimustietoja. Satamittari tarkastelee alueen elinkeinoelämän kehitystä ja tarjoaa Satakunnan kehitykseen liittyvää tietoa.
Aiheesta muualla

Satamittari [vanhentunut linkki]
Samuel Silverio Buitrago Trujillo

Samuel Silverio Buitrago Trujillo (21. kesäkuuta 1930 – 11. huhtikuuta 1990) oli kolumbialainen roomalaiskatolinen arkkipiispa. Hänet vihittiin lasaristien papiksi 22. joulukuuta 1956 ja nimitettiin Manizalesin arkkihiippakunnan vihkipiispaksi sekä Aquae Novae in Numidian titulaaripiispaksi 11. lokakuuta 1968. Piispaksi vihkiminen seurasi 7. joulukuuta. Pääkonsekraattorina toimi Arturo Duque Villegas, jota avustivat Tulio Botero Salazar ja Baltasar Alvarez Restrepo.
18. joulukuuta 1972 Buitrago Trujillo sai nimityksen Monterían hiippakunnan piispaksi ja 11. lokakuuta 1976 Popayánin arkkihiippakunnan arkkipiispaksi, jona hän toimi kuolemaansa saakka.